יעקב שוואקי

יַעַקֹב שְווּאֶקִי (נולד בכ"ב בטבת ה'תשל"ז, 12 בינואר 1977) הוא זמר חרדי. החל את דרכו ב-2001 במקהלת הילדים פרחי מיאמי ומאז הוציא כ-25 אלבומים בהם אלבומי פלטינה וזהב. בתחילה השתייך למוזיקה החסידית ובהמשך צירף את סוגות המוזיקה המזרחית, יהודית, ישראלית ופופ.

 ביוגרפיה
שוואקי נולד בירושלים בשכונת בית וגן. למשפחת שוויקה (שוויכה), אביו מיוצאי חלב שבסוריה, צאצא לרב אהרן שוויכה, רבה הראשי של חלב. אמו ילידת פולין בת למשפחה חסידית. אחיו הוא הזמר יוסף חיים שוואקי.

גדל על סגנונות המוזיקה המזרחית והחסידית. בהיותו כבן שמונה עברה המשפחה לארצות הברית, שם שינתה את שמה לשוואקי. בבחרותו למד בישיבת חפץ חיים בניו יורק. במקביל לעיסוקו כזמר, שוואקי לומד בכולל אברכים.

סגנון
באלבומיו הראשונים שר שוואקי בסגנון מוזיקה חסידי-אשכנזי בהברה אשכנזית, שילב שירים באנגלית וביידיש כמו זמרים אמריקאים חסידים רבים, עם ההצלחה החל לבטא גם את הצד המזרחי שלו, באלבומו "ליבי במזרח" כבר ניכרו השפעות מוזיקליות מזרחיות בולטות, ומאלבום זה הוא שר בסגנונות מגוונים. באלבומו "קולות" ביצע את שיר הנושא בדואט עם שלומי שבת.

קריירה
ממוזער|260x260 פיקסלים|בהופעה
ממוזער|260x260 פיקסלים|שוואקי בהופעה במלון שרתון בקרקוב
את דרכו המוזיקלית החל בלהקת הילדים "פרחי מיאמי". בשנת 2001, לאחר נישואיו, החל בקריירת סולו. אלבומו הראשון, "שמעתי", בהפקתו של יוחי בריסקמן זכה להצלחה גדולה, האלבום כלל את השיר "רחם" בלחנו של פינקי ובר שהיה ללהיט.

בשנת 2006 השתתף שוואקי בפרויקט של ארגון "עורה" וביצע בו את השיר "Eternity", כשם הפרויקט. באותה שנה הוציא שוואקי את אלבומו הרביעי, "לשם שמים".

בקיץ 2008 הופיע שוואקי בישראל בקיסריה. בהופעתו ביצע דואט עם יונתן רזאל לשירו של רזאל "והיא שעמדה". במצעד העשור של תחנת הרדיו הדתית "קול חי" זכה שוואקי בתואר "זמר העשור" ושירו "אם אשכחך" זכה במקום השלישי בקטגוריית שיר העשור. מהופעה זו הוציא שוואקי אלבום DVD.

בקיץ 2009 הוציא שוואקי את אלבומו, "עד בלי די".

בקיץ 2010 שב והופיע בישראל במופע כפול בקיסריה, שבו נמכר לראשונה אלבומו "לבי במזרח". תקליטור ו-DVD של המופע יצאו כעבור מספר חודשים.

בפברואר 2012 הוציא שוואקי את אלבומו החמישי, "Cry No More". במאי 2013 הוציא שוואקי קליפ לשיר הנושא.

בינואר 2013, הופיע בהיכל נוקיה בתל אביב במופע "שיר לחיילים". להופעה זו הצטרפו כזמרים אורחים שלומי שבת והחזן הראשי לצה"ל שי אברמסון.

ביוני 2015, לרגל יום ירושלים, הופק מופע של שוואקי בהיכל פיס ארנה בירושלים. במופע התארחו הזמרים דודו אהרון, ישי לפידות, מועצת השירה היהודית ולהקת הילדים "מיוזיקידס".

בשנת 2014 הוציא את אלבומו השישי, "קולות". באלבום אירח לדואט בשיר הנושא את הזמר שלומי שבת.

במרץ 2016 הוציא שוואקי את אלבומו השביעי, "WE ARE A MIRACLE" (בעברית: "אנחנו נס"). באוגוסט של אותה שנה הוציא קליפ לשיר הנושא "WE ARE A MIRACLE".

בינואר 2017 הוציא אלבומו השמיני, "היו זמנים", ובו שירים וקלאסיקות נוסטלגיים.

ב-2018 הוציא אלבום בינלאומי בשם "מוזיקה", אשר זכה למעמד אלבום פלטינה תוך שלושה חודשים מיציאתו. כמו כן הוציא בשנה זו יחד עם בנו הבכור מנחם, גרסה אומנותית של השיר אלוהי עוז על פי לחן של הרב יעקב משה הלל.

בדצמבר 2019 הוציא את אלבומו התשיעי, "היו זמנים 2", ובו שירי נוסטלגיה של מרדכי בן-דוד, אברהם פריד, ניגוני חב"ד, שירים באנגלית ועוד.

בפברואר 2020 הופיע שוואקי שוב בהיכל פיס ארנה ירושלים ואירח את הזמר קובי פרץ.

בנובמבר 2020 קיבל מגן פלטינה מיוטיוב לרגל 100 אלף מנויים בערוץ היוטיוב שלו.

ביוני 2021 הוציא את אלבומו ה-11, "לחיים".

במאי 2022 הוציא שוואקי אלבום קונספט בשם "ELEVATE" (עלייה), ובו שמונה מחרוזות הכוללות יחד מעל 70 שירים בסגנונות מוזיקליים שונים בשיתוף מגוון זמרים ולהקות. האלבום יצא לזכר יוסי קאהן מהרוגי אסון הר מירון.

בפברואר 2024 חתם על חוזה ייצוג עם חברת "FDD פרודקשיין".

ב-16 במרץ 2024 הוציא מיני-אלבום, הכולל שישה שירים, בשם "גוף ונשמה". ב-26 בדצמבר הוציא את הסינגל "הנר דולק" יחד עם שלומי שבת מתוך האלבום "גוף ונשמה" בשיתוף עם מטה משפחות החטופים.

ב-28 ביוני 2025 הוציא את אלבום ה-EP "שבת גן עדן", בו ביצע דואטים עם הזמרים שלומי שבת, חיים ישראל, ואליעד נחום.

 חיים אישיים 
מתגורר בקהילת יוצאי חלב בדיל שבניו ג'רזי, נשוי לגֶ'נין בעלת ארגון חסד לתמיכה בילדים מיוחדים ואב לשישה ילדים.

אחיו הצעיר הוא הזמר יוסף חיים שוואקי.

 ביקורת 
סגנונו המוזיקלי של שוואקי והעובדה שהוא מופיע בהופעות מעורבות, גררו ביקורות מרבנים חרדים. לפני הופעה שערך בנתניה פורסם קול קורא לציבור להדיר את רגליהם מהמופע. בין השאר חתמו על המכתב הרב חיים קניבסקי והרב שלום כהן.

דיסקוגרפיה
אלבומים

מיני אלבומים
 1/4 גוף ונשמה (2024)
 2/4 דור צמא לאור (2024)
 3/4 שבת גן עדן (2025)

השתתפות באלבומים
 מונה 7 - הכל לטובה, מונה רוזנבלום, 2017

לקריאה נוספת
 עקיבא נוביק, "מעורב חסידי", ידיעות אחרונות, מוסף 24 שעות, 8 באוגוסט 2010

קישורים חיצוניים



 האלבומים, באתר מוזיקה ישראלית


 ראיונות וכתבות 















הערות שוליים

*
קטגוריה:אמני FDD
קטגוריה:בוגרי ישיבת חפץ חיים-ניו יורק
קטגוריה:בית וגן: אישים
קטגוריה:זמרים השרים ביידיש
קטגוריה:זמרים השרים בעברית
קטגוריה:זמרים חסידיים אמריקאים
קטגוריה:חרדים אמריקאים
קטגוריה:מהגרים מישראל לארצות הברית
יעקב
קטגוריה:אישים ממוצא יהודי-סורי
קטגוריה:אמריקאים שנולדו ב-1977
קטגוריה:ישראלים שנולדו ב-1977